laion/Wikipedia-Exotic huggingface dataset:
মাসুদুর রহমান বৈদ্য

মাসুদুর রহমান বৈদ্য (১৯৬৮ - ২৬ এপ্রিল ২০১৫) একজন ভারতীয় সাঁতারু ছিলেন, যিনি বিশ্বের প্রথম প্রতিবন্ধী সাঁতারু হিসেবে জিব্রাল্টার প্রণালী সাঁতার কেটে পার হন। মাসুদুর রহমান বৈদ্য ১৯৬৮ খ্রিষ্টাব্দে ভারতের পশ্চিমবঙ্গ রাজ্যের উত্তর চব্বিশ পরগণা জেলার বল্লভপুর গ্রামে এক দরিদ্র পরিবারে জন্মগ্রহণ করেন। তার পিতা স্থানীয় মসজিদের ইমাম ছিলেন। দশ বছর বয়সে রেল দুর্ঘটনায় হাটুর নীচ থেকে মাসুদুরের দুটি পা কাটা পড়ে। ১৯৮৯ খ্রিষ্টাব্দে মহারাষ্ট্রের পুণে শহরে আর্টিফিসিয়াল লিম্ব সেণ্টার দ্বারা আয়োজিত সতেরোটি সাঁতার প্রতিযোগিতার মধ্যে ষোলটিতে মাসুদুর প্রথম হন। এরপর তিনি গঙ্গার বুকে পাণিহাটি থেকে আহিরিটোলা পর্য্যন্ত সাঁতার কেটে পঞ্চম ও মুর্শিদাবাদ জেলায় একাশি কিলোমিটার দীর্ঘ সাঁতার প্রতিযোগিতায় পঞ্চম স্থান অধিকার করেন। ১৯৯৭ খ্রিষ্টাব্দে তিনি এশিয়ার প্রথম প্রতিবন্ধী সাঁতারু হিসেবে ইংলিশ চ্যানেল অতিক্রম করেন। ২০০১ খ্রিষ্টাব্দে তিনি বিশ্বের প্রথম প্রতিবন্ধী সাঁতারু হিসেবে জিব্রাল্টার প্রণালী অতিক্রম করেন। এই প্রণালী পার করতে গিয়ে তিনি স্পেনের তারিফা দ্বীপ থেকে মরক্কোর উপকূল পর্য্যন্ত বাইশ কিলোমিটার চার ঘণ্টা কুড়ি মিনিট সময় নেন। শেষ জীবনে তিনি রক্তাল্পতায় ভুগছিলেন। তার বিভিন্ন অঙ্গ প্রত্যঙ্গ বিকল হয়ে যাওয়ায় ২০১৫ খ্রিষ্টাব্দের ২৬ শে এপ্রিল কলকাতা শহরের একটি হাসপাতালে তার মৃত্যু হয়। "Baidya conquers Strait of Gibraltar"। thehindu.com। The Hindu। সেপ্টেম্বর ২৭, ২০০১। ২২ মার্চ ২০০২ তারিখে মূল থেকে আর্কাইভ করা। সংগ্রহের তারিখ এপ্রিল ২৬, ২০১৫।  "আকস্মিক প্রয়াত হলেন ইংলিশ চ্যানেল জয়ী সাঁতারু মাসুদুর রহমান"। bengali.oneindia.com। Oneindia Bengali। এপ্রিল ২৬, ২০১৫। সংগ্রহের তারিখ এপ্রিল ২৬, ২০১৫।  মাসুদুর রহমান বৈদ্য (ডিসেম্বর ৮, ২০১৩)। "আয় আরও বেঁধে বেঁধে থাকি"। sangbadpratidin.in। Sangbad Pratidin। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ এপ্রিল ২৬, ২০১৫।  "The man who saw a mermaid"। telegraphindia.com। The telegraph। আগস্ট ২, ২০০৯। সংগ্রহের তারিখ এপ্রিল ২৬, ২০১৫।  "প্রয়াত মাসুদুর রহমান বৈদ্য"। bengali.kolkata24x7.com। Kolkata 24x7। এপ্রিল ২৬, ২০১৫। ২৯ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ এপ্রিল ২৬, ২০১৫।
একদিনের আন্তর্জাতিকে দ্বি-শতকের তালিকা

একদিনের আন্তর্জাতিক ক্রিকেটে দ্বি-শতক রান সেপ্টেম্বর, ২০২১ সাল পর্যন্ত সর্বমোট ৬ জন ব্যাটসম্যান মোট আটবার দুইশত বা তদূর্ধ্ব রান সংগ্রহ করেছেন। আন্তর্জাতিক ক্রিকেট কাউন্সিলের পূর্ণাঙ্গ সদস্যভূক্ত ১২টি দলের মধ্যে ভারত, ওয়েস্ট ইন্ডিজ, নিউজিল্যান্ড ও পাকিস্তানের ব্যাটসম্যানগণ এ কীর্তিগাথা রচনা করেন। একদিনের আন্তর্জাতিক ক্রিকেটে ভারতীয় ক্রিকেট ঈশ্বর শচীন টেন্ডুলকার প্রথম ব্যক্তি হিসেবে দ্বি-শতক হাঁকিয়েছেন। ২০১০ সালে গোয়ালিয়রের ক্যাপ্টেন রূপ সিং স্টেডিয়ামে দক্ষিণ আফ্রিকার বিপক্ষে তিনি এই কৃতিত্ব অর্জন করেন। এরপর থেকে সেপ্টেম্বর, ২০২১ পর্যন্ত সর্বমোট ৬ জন ব্যাটসম্যান - শচীন টেন্ডুলকার, বীরেন্দ্র শেওয়াগ, রোহিত শর্মা, ক্রিস গেইল, মার্টিন গাপটিল ও ফখর জামান এ কৃতিত্বের দাবীদার। তন্মধ্যে ভারত থেকেই তিন জন ব্যাটসম্যান এ সম্মান লাভ করেন। একদিনের আন্তর্জাতিক ক্রিকেটে সর্বাধিক ব্যক্তিগত সর্বোচ্চ ২৬৪ রান করেছেন রোহিত শর্মা। ১৪ নভেম্বর, ২০১৪ তারিখে কলকাতার ইডেন গার্ডেনসে শ্রীলঙ্কার বিপক্ষে তিনি এই বিরল রেকর্ড স্থাপন করেন। এছাড়াও তিনি সর্বমোট তিন বার দ্বি-শতক হাঁকান। অন্যদিকে, ২০১৫ সালের ক্রিকেট বিশ্বকাপে দুইবার দ্বি-শতক রান এসেছে। তন্মধ্যে, মার্টিন গাপটিল সর্বাধিক অপরাজিত ২৩৭* রান করেছেন ওয়েস্ট ইন্ডিজের বিপক্ষে। এ বিশ্বকাপেই ওয়েস্ট ইন্ডিজের ক্রিস গেইল প্রথমবারের মতো বিশ্বকাপের ইতিহাসে দ্বি-শতক করেছেন। * দিয়ে ব্যাটসম্যানের অপরাজিত থাকাকে নির্দেশ করে। তারিখ দিয়ে খেলা শুরুর তারিখকে নির্দেশ করে।    দিয়ে তৎকালীন সর্বোচ্চ ব্যক্তিগত ওডিআই রানকে নির্দেশ করে।
ইউরোপীয় মহাকাশ সংস্থা

ইউরোপীয় মহাকাশ সংস্থা হল ইউরোপের ১৭টি দেশের সহযোগীতায় গঠিত একটি আন্তর্জাতিক মহাকাশ সংস্থা। মূলত মহাকাশে নব নব আবিষ্কার, মহাশূন্য অভিযান এবং জ্যোতির্বৈজ্ঞানিক গবেষণার জন্য এই প্রতিষ্ঠান কাজ করে থাকে। এর বর্তমান সদস্য সংখ্যা ২০ টি। "www.employeeorientation.nasa.gov"। ১৯ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৪ নভেম্বর ২০১৫।  "ESA Budget for 2013"। esa.int। ২৪ জানুয়ারি ২০১৩।  ESA ওয়েবসাইট টেমপ্লেট:জাতিয় মহাকাশ প্রকল্প
চা স্ক্রিপ্ট (প্রোগ্রামিং ভাষা)

চা স্ক্রিপ্ট, সাধারণত লেখা হয়: চা Script, হলো বাংলা ভাষা নির্ভর একটি প্রোগ্রামিং ভাষা। এটি বিশ্বের সর্বপ্রথম বাংলা নির্ভর প্রোগ্রামিং ভাষা। জাভা স্ক্রিপ্টের এই বাংলা সংস্করণকে কফি স্ক্রিপ্টের নাম থেকে অনুপ্রাণিত হয়ে চা স্ক্রিপ্ট নাম দেয়া হয়েছে। কারণ, কফি স্ক্রিপ্টের মতো চা স্ক্রিপ্টের কোডও জাভা স্ক্রিপ্টে কম্পাইল করা হয় এবং মূলত জাভা স্ক্রিপ্টের কোডকেই রান করানো হয়। তবে একই রকমের হলেও চা স্ক্রিপ্ট, কফি স্ক্রিপ্ট থেকে আলাদা এবং স্বকীয়। এ ভাষাটি তৈরি করেছেন বাংলাদেশের বেসরকারি বিশ্ববিদ্যালয় নর্থ সাউথ বিশ্ববিদ্যালয়ের কম্পিউটার বিজ্ঞান ও প্রযুক্তি বিভাগের একদল শিক্ষার্থী। তারা হলেন সৈয়দ তানভীর জিসান, আরমান কামাল, মো. নুরুউদ্দিন মনসুর ও মুরসালিন কবির। কাজটি তারা করেছেন নর্থ সাউথ বিশ্ববিদ্যালয়ের তড়িৎ ও কম্পিউটার কৌশল বিভাগের সহকারী অধ্যাপক ড. নোভা আহমেদের তত্ত্বাবধানে। ক = ১ চলবে { যদি(ক > ১০) { থামো } দেখাও(ক + "।ন") ক = ক + ১ } টেক ম্যাগজি[স্থায়ীভাবে অকার্যকর সংযোগ] প্রথম আলো
জ্যাকসন স্টেট ইউনিভার্সিটি

জ্যাকসন স্টেট ইউনিভার্সিটি (জ্যাকসন স্টেট, বা জেএসইউ ) একটি যুক্তরাষ্ট্রের মিসিসিপি রাজ্যের ঐতিহাসিকভাবে কালো বিশ্ববিদ্যালয়। এটি ১৮৭৭ সালে প্রতিষ্ঠিত হয়। ১৯৪০ সালে এটি রাষ্ট্র-সমর্থিত প্রতিষ্ঠান হয়ে ওঠে এবং এটি থরগুড মার্শাল কলেজ তহবিল এর সদস্য। জেএসইউ এ যেসব কলেজ রয়েছে সেগুলো হল: কলেজ অব বিজিনেস কলেজ অব এডুকেশন এন্ড হিউম্যান ডেভেলপমেন্ট কলেজ অব লিভারেল আর্টস কলেজ অব পাবলিক সার্ভিস কলেজ অব সাইন্স , ইঞ্জিনিয়ারিং এন্ড টেকনোলজি As of June 30, 2012. "U.S. and Canadian Institutions Listed by Fiscal Year 2009 Endowment Market Value and Percentage Change in Endowment Market Value from FY 2008 to FY 2009" (পিডিএফ)। 2009 NACUBO-Commonfund Study of Endowments। National Association of College and University Business Officers। ১৪ ডিসেম্বর ২০১৭ তারিখে মূল (PDF) থেকে আর্কাইভ করা। সংগ্রহের তারিখ ফেব্রুয়ারি ৫, ২০১০।  "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০১৫।
রসকসমস

রসকসমস (রুশ: Роскосмос রস্‌কস্‌মস্‌) বা রুশ যুক্তরাষ্ট্রীয় মহাকাশ সংস্থা (রুশ: Федеральное космическое агентство России), হল রাশিয়ার প্রধান ও জাতীয় মহাকাশ সংস্থা। রসকসমস প্রতিষ্ঠিত হল ২৫শে ফেব্রুয়ারি ১৯৯২ সালে, তার আগে ১৯৩১ থেকে ১৯৯১ সাল পর্যন্ত সোভিয়েত মহাকাশ প্রশাসন হিসাবে পরিচিত ছিল। বিশ্বের প্রথম মহাকাশ স্টেশন -"সাল্যুট" ও দ্বিতীয় মহাকাশ স্টেশন - "মির" ছিল সোভিয়েত ইউনিয়ন এবং পরে রাশিয়ার (রসকসমস) মালিকানাধীন। ১৯৯৮ সালে আন্তর্জাতিক মহাকাশ সহযোগিতা প্রকল্পে রাশিয়া ও মার্কিন যুক্তরাষ্ট্র, বিশ্বের তৃতীয় মহাকাশ স্টেশন - "আন্তর্জাতিক মহাকাশ স্টেশন" তৈরি করে। Бюджет на 2013 год предполагает рекордное финансирование космонавтики. Spacecorp.ru. Retrieved on 2013-08-02. Российское авиационно-космическое агентство ওয়েব্যাক মেশিনে আর্কাইভকৃত ২৮ মার্চ ২০০৮ তারিখে - রুশ যুক্তরাষ্ট্রীয় মহাকাশ - ওয়েবসাইট (রুশ)
দি কেমিক্যাল হিস্ট্রি অব এ ক্যান্ডেল

দি কেমিক্যাল হিস্ট্রি অব এ ক্যান্ডেল হল রয়েল ইনিস্টিটিউশনে মাইকেল ফ্যারাডের রসায়ন এবং পদার্থ বিজ্ঞানের শিখার উপর বক্তব্যের উপর তৈরীকৃত ছয় পর্বের একাট ধারাবাহিক গ্রন্থ। লেকচার ১: একটি মোমবাতি: শিখা - এর উৎস - গঠন - গতিশীলতা - উজ্জ্বলতা লেকচার ২: শিখা উজ্জ্বলতা - দহন জন্য প্রয়োজনীয় বাতাস - পানি উৎপাদন লেকচার ৩: পণ্য: - জল প্রকৃতি - একটি কম্পাউন্ড - দহন থেকে জল হাইড্রোজেন লেকচার ৪: মোমবাতিতে হাইড্রোজেন - পানিতে পোড়া - পানির অন্যান্য অংশ - অক্সিজেন লেকচার ৫: বাতাসে অক্সিজেন উপস্থিতি - বায়ুমন্ডলের প্রকৃতি - তার সম্পত্তি - মোমবাতি থেকে অন্য পণ্য - কার্বনিক অ্যাসিড - তার সম্পত্তি লেকচার ৬: কার্বন বা কাঠকয়লা - কয়লা গ্যাস শ্বসন এবং একটি মোমবাতি পোড়ানোর তার সাদৃশ্য - উপসংহার উইকিমিডিয়া কমন্সে দি কেমিক্যাল হিস্ট্রি অব এ ক্যান্ডেল সংক্রান্ত মিডিয়া রয়েছে। Faraday, Michael (১৮৬১)। W. Crookes, সম্পাদক। A Course of Six Lectures on the Chemical History of a Candle। Griffin, Bohn & Co.।  Full text of The Chemical History Of A Candle from Project Gutenberg Faraday, Michael (১৮৬১)। W. Crookes, সম্পাদক। A Course of Six Lectures on the Chemical History of a Candle। Griffin, Bohn & Co.। আইএসবিএন 1-4255-1974-1।  Full text of The Chemical History Of A Candle from Internet Archive, with illustrations. Modern interpretation of the candle lectures
ভিক্টর ডেইলে

ভিক্টর জেমস উইলিয়াম ডেইলে (সেপ্টম্বর ৫, ১৮৫৮ – ডিসেম্বর ২৯, ১৯০৫)ছিলেন একজন অস্ট্রেলীয় কবি। তিনি আয়ারল্যান্ডের নাভান, কাউন্টি আরমাঘ এ জন্মগ্রহণ করেন এবং ইংল্যান্ডে পড়াশোনা করেন। ১৮৭৮ সালে তিনি অস্ট্রেলিয়ায় আসেন এবং মেলবোর্ন ও সিডনিতে ফ্রিল্যান্স সাংবাদিক ও লেখক হিসেবে আবিভূত হন। অস্ট্রেলীয় লেখকদের মধ্যে তিনিই প্রথম যিনি লেখালেখিকে আয়ের একমাত্র পথ হিসেবে গ্রহণ করেছিলেন। ১৮৯৮ সালে সিডনিতে তিনি বোহেমিয়ান ডন এন্ড ডাস্ক ক্লাব প্রতিষ্ঠা করেন, যেটির লেখত হিসেবে প্রচুর উল্লেখযোগ্য সদস্য রয়েছে। যক্ষ্মায় আক্রান্ত হয়ে তিনি সিডনিতে মারা যান। এ্যাট ডন এন্ড ডাস্ক (১৮৯৮) (At Dawn and Dusk (1898)) ওয়াইন এন্ড রোজেস (১৯১১)(Wine and Roses (1911)) ক্রীবি রই (১৯৪৭) (Creeve Roe (1947)) Australian Authors -- Victor Daley (1858-1905) contains a number of his poems.]
এমটিভি আনপ্লাগড (ভারত)

এমটিভি আনপ্লাগড একটি এমটিভি টেলিভিশন ধারাবাহিক যেখানে অনেক জনপ্রিয় সঙ্গীত শিল্পী গান পরিবেশন করে থাকেন। এই অনুণ্ঠানে যে গানগুলো পরিবেশন করা হয় সেগুলো আগে শিল্পী দ্বারা আনুষ্ঠানিকভাবে মুক্তি দেয়া হয়। এই মৌসুম দশ পর্বের ছিল, যা ২০১১ সালের ১ অক্টোবরে আনুষ্ঠানিকভাবে প্রচারিত হয়। সকল সঙ্গীত শিল্পী সেসকল গান পরিবেশন করেন যা আগেই মুক্তি পেয়েছিল। পর্ব ১ (অক্টোবর ১, ২০১১ সাল) রাব্বি শেরগিল বুল্লাহ কি জানা বিলকিস হীর ছাল্লা গঙ্গা তেরে বিন জুগি পর্ব ২ (অক্টোবর ৮, ২০১১ সাল) মোহিত চৌহান মাজাক্কালি মাই নি মেরিয়ে গঙ্গা নাহালিয়ে গুঞ্চা কই ডুবা ডুবা বাবাজি তুমসে হি অনুষ্ঠানটির দ্বিতীয় মৌসুম আনুষ্ঠানিকভাবে নভেম্বর ৩, ২০১২ সালে প্রচারিত হয়। প্রায় দেড় মাস আগে দ্বিতীয় মৌসুমের প্রোমো ইউটউব এবং তাদের নিজস্ব সাইটে মুক্তি দেয়। পর্ব ১(নভেম্বর ২০১২) এ আর রহমান ইয়ে জো দেশ হে মেরা রেহনা তু ফির সে উড় ছেলা (অরুণ এইচ,কে) তু বোলে (নীতি মোহান) নেনজুকুলে আজ জানে কি জিদ না কারো দিল সে রে এমটিভি আনপ্লাগড ওয়েব্যাক মেশিনে আর্কাইভকৃত ১২ জানুয়ারি ২০১৫ তারিখে এমটিভি আনপ্লাগড মৌসুম ৪
জাপানি মহাকাশ অনুসন্ধান সংস্থা

জাপানি মহাকাশ অনুসন্ধান সংস্থা বা জাক্সা (JAXA) (জাপানি: 宇宙航空研究開発機構; উচ্চরণ:উচুউ-কৌকুউ-কেন্'ক্যুউ-কাইহাৎসু-কিকৌ) হল জাপানের জাতীয় মহাকাশ সংস্থা। এটি ২০০৩ সালের ১১ই অক্টোবরে প্রতিষ্ঠিত করা হয়। মূলত পূর্বতন কয়েকটি স্বাধীন মহাকাশ সংস্থা নিয়ে এটি গঠন করা হয়। "独立行政法人宇宙航空研究開発機構の平成22年度の業務運営に関する計画（年度計画）" (পিডিএফ) (জাপানি ভাষায়)। JAXA। সংগ্রহের তারিখ এপ্রিল ১৭, ২০১০।  JAXA ওয়েব্যাক মেশিনে আর্কাইভকৃত ২১ মার্চ ২০০৭ তারিখে "JAXA 2025" Presentation ওয়েব্যাক মেশিনে আর্কাইভকৃত ২৮ সেপ্টেম্বর ২০০৬ তারিখে RAND Report on Japan's Space Program, 2005 CSIS Report on US-Japan Space Policy Cooperation, 2003 GOSAT satellite NASDA ISAS ওয়েব্যাক মেশিনে আর্কাইভকৃত ১ মে ২০০৮ তারিখে NAL
কানাডীয় মহাকাশ সংস্থা

কানাডীয় মহাকাশ সংস্থা (ইংরেজি: Canadian Space Agency (CSA), ফরাসি: Agence spatiale canadienne (ASC)) কানাডার জাতীয় মহাকাশ সংস্থা। ১৯৮৯ সালে এই সংস্থা প্রতিষ্ঠিত হয়। এই স্পেস এজেন্সির সদর দপ্তর কুইবেকের সেইন্ট হুবার্টে অবস্থিত। "Canadian Space Agency 2015–16 Report on Plans and Priorities"। ২০১৫। ২০১৬-০৬-১৬ তারিখে মূল থেকে আর্কাইভ করা। সংগ্রহের তারিখ ২০১৬-০৫-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Official website Canada in Space Text of the Canadian Space Agency Act ওয়েব্যাক মেশিনে আর্কাইভকৃত ২৫ এপ্রিল ২০০৬ তারিখে
আইসিসি আমেরিকাস

আইসিসি আমেরিকাস উত্তর ও দক্ষিণ আমেরিকার ক্রিকেটভূক্ত দেশ এবং ক্যারিবীয় দ্বীপপুঞ্জের দেশগুলোর ক্রিকেটের আন্তর্জাতিক সংস্থা। পূর্বে এটি আমেরিকাস ক্রিকেট অ্যাসোসিয়েশন নামে পরিচিত ছিল। এছাড়াও এ সংস্থাটি আন্তর্জাতিক ক্রিকেট কাউন্সিল কর্তৃক নিয়ন্ত্রিত সংস্থা। বর্তমানে এর সদস্য সংখ্যা ১৭। উত্তর আমেরিকা, মধ্য আমেরিকা, দক্ষিণ আমেরিকা ও ক্যারিবীয় দ্বীপপুঞ্জে এর সদস্য দেশগুলোর অবস্থান। ক্রিকেটের উন্নয়ন, উত্তোরণ ও প্রশাসনিক কর্মকাণ্ডে এ সংস্থা সংশ্লিষ্ট। এ অঞ্চলের প্রধান আন্তর্জাতিক ক্রিকেট প্রতিযোগিতা হিসেবে আইসিসি আমেরিকাস চ্যাম্পিয়নশীপ পরিচালনা করে থাকে এ সংস্থাটি। এছাড়াও সংস্থাটি বিশ্বকাপ বাছাইপর্বে খেলার উপযোগী দলসমূহকে প্রেরণ করে। কেবলমাত্র একবার এ অঞ্চলে বিশ্বকাপ ক্রিকেট প্রতিযোগিতা আয়োজনের সুযোগ লাভ করেছে। ২০০৭ সালে স্বাগতিক ওয়েস্ট ইন্ডিজে বিশ্বকাপ অনুষ্ঠিত হয়েছিল। আইসিসি আমেরিকাস অনূর্ধ্ব-১৯ চ্যাম্পিয়নশীপ প্রতিযোগিতাও এ সংস্থার মাধ্যমে অনুষ্ঠিত হয়। এরফলে অনূর্ধ্ব-১৯ বিশ্বকাপের বাছাইপর্বেও ক্রিকেট বিশ্বকাপের ন্যায় অংশগ্রহণের সুযোগ প্রদান করা হয়। পূর্বে আঞ্চলিক অফিসটি টরন্টোতে অবস্থিত ছিল, কিন্তু এটি ২০১৬ সালে কলোরাডো স্প্রিংস, কলোরাডোতে স্থানান্তরিত হয়।  ওয়েস্ট ইন্ডিজ  মার্কিন যুক্তরাষ্ট্র  আর্জেন্টিনা  বাহামা দ্বীপপুঞ্জ  বেলিজ  বারমুডা  ব্রাজিল  কানাডা  কেইম্যান দ্বীপপুঞ্জ  চিলি  কোস্টা রিকা  ফকল্যান্ড দ্বীপপুঞ্জ  মেক্সিকো  পানামা  পেরু  সুরিনাম  টার্কস ও কেইকোস দ্বীপপুঞ্জ  কিউবা উপরিউক্ত দলসহ কিউবা এ সংস্থার সদস্য ছিল। কিন্তু ২০১২ সালে দলটি আইসিসি’র সদস্যপদ থেকে নিজ নাম প্রত্যাহার করে। ২০১০ সালে দলটি আইসিসি আমেরিকাজ চ্যাম্পিয়নশীপ চতুর্থ বিভাগে অংশগ্রহণের আমন্ত্রণ পায়। তবে ভ্রমণের উপর নিষেধাজ্ঞার ফলে প্রতিযোগিতায় অংশ নেয়নি। "ICC Americas office to relocate from Toronto to Colorado"। ESPN Cricinfo। সংগ্রহের তারিখ ৯ এপ্রিল ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Cricinfo: Cuba opt out of Americas Division Four ওয়েব্যাক মেশিনে আর্কাইভকৃত ১১ জুন ২০১০ তারিখে, 6 June 2010. Retrieved 8 June 2010. ICC Americas development
বাংলাদেশের মাছের তালিকা

বাংলাদেশের সীমানার ভেতরে চার শত প্রজাতির অধিক মাছ পাওয়া যায়। মাছের দিক দিয়ে বাংলাদেশ খুব সমৃদ্ধ। মাছ উৎপাদনেও বাংলাদেশ সামনের কাতারে অবস্থান করছে। মাছে ভাতে বাঙালি তাই নদী মাতৃক বাংলাদেশের চিরাচরিত প্রবাদ। প্রায় চার শতের অধিক নদী, অসংখ্য খাল, বিল, হাওর, বাওর, ডোবা, নালার বাংলাদেশে পাওয়া যায় নানা রং ও স্বাদের মাছ। আকার আকৃতিতে ও এরা যেমন বিচিত্র, নামগুলোও তেমনি নান্দনিক। বৌরাণী, গুলশা, তপসে, চিতল, কাকিলা, কই, শিং, পাবদা আরও কত কি! বাংলাদেশে ২৬০ প্রজাতির স্বাদুপানির (মোহনাজলসহ) এবং ৪৭৫ প্রজাতির সামুদ্রিক মাছ দেখতে পাওয়া যায়। এছাড়াও ১২-এর অধিক প্রজাতির চাষকৃত বিদেশী মাছ চাষের জলাশয়ে এবং ৭০-এর অধিক জাতের বিদেশী বাহারী মাছ এ্যাকুয়ারিয়ামে পাওয়া যায়। আইইউসিএন (২০০৩) এর তথ্যানুসারে বাংলাদেশে স্বাদুপানির ৫৪ প্রজাতির মাছ হুমকির সম্মুখীন। এর মধ্যে ১২ প্রজাতির মাছ ভয়ঙ্কর বিপদাপন্ন এবং ২৮ প্রজাতির মাছ বিপদাপন্ন হিসেবে চিহ্নিত। মৎস্য অধিদপ্তর (২০০৯) এর তথ্যানুসারে বাংলাদেশে জনপ্রতি বাৎসারিক মাছ গ্রহণের পরিমাণ ১৭.২৩ কেজি, মাছের বাৎসরিক চাহিদা ২৫.৯০ লক্ষ মেট্রিক টন, জনপ্রতি মাছের বাৎসরিক চাহিদা ১৮ কেজি, প্রলিজ আমিষ সরবরাহে অবদান ৫৮ শতাংশ। বাংলাদেশে মাছের মোট উৎপাদন ২৫ লক্ষ ৬৩ হাজার ২৯৬ মেট্রিক টন। যার মধ্যে অভ্যন্তরীণ উন্মুক্ত জলাশয় (আহরিত) থেকে আসে ১০,৬০,১৮১ মেট্রিক টন, অভ্যন্তরীণ বদ্ধ জলাশয় (চাষকৃত) থেকে আসে ১০,০৫,৫৪২ মেট্রিক টন এবং সমুদ্র থেকে আসে ৪,৯৭,৫৭৩ মেট্রিক টন। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী ২৫টি প্রজাতি এবং তফসিল ২ অনুযায়ী ২৭টি প্রজাতির, মোট ৫২ প্রজাতির মাছকে সংরক্ষিত ঘোষণা করা হয়েছে। অর্থাৎ আইন অনুসারে এই ৫২ প্রজাতির মাছ শিকার, বিক্রয় ও বিপণন বাংলাদেশের আইনে শাস্তিযোগ্য অপরাধ হিসেবে বিবেচিত।। বাংলাদেশে স্বাদু পানির মৎস্য প্রজাতিসমূহের বিজ্ঞানভিত্তিক গবেষণা শুরু হয় ১৮২২ সালে। ২০০৫ সালে এ. কে. আতাউর রহমান বাংলাদেশের স্বাদুপানির মাছকে ৫৫টি পরিবারের অধীনে ১৫৪ গণের ২৬৫টি প্রজাতিকে তালিকাভুক্ত করেছিলেন যার ভেতরে কয়েক প্রজাতির সামুদ্রিক মাছও ছিলো। সর্বশেষ বাংলাদেশ এশিয়াটিক সোসাইটি কর্তৃক প্রকাশিত বাংলাদেশ উদ্ভিদ ও প্রাণী জ্ঞানকোষ-এর ২৩ নং খণ্ডে ১৭টি বর্গের অধীন ৬১টি পরিবারের ২৫১টি প্রজাতিকে স্বাদুপানির মাছ হিসেবে উল্লেখ করা হয়েছে। "বন্যপ্রাণী (সংরক্ষণ ও নিরাপত্তা) আইন, ২০১২"। বাংলাদেশ আইন মন্ত্রণালয় (Bengali ভাষায়)। ঢাকা: http://bdlaws.minlaw.gov.bd। ১০ জুলাই ২০১২। পৃষ্ঠা ১১৮৪১৫-১১৮৪৩৮। সংগ্রহের তারিখ ২০১৬-১২-১৭।  |প্রকাশক= এ বহিঃসংযোগ দেয়া (সাহায্য)উদ্ধৃতি শৈলী রক্ষণাবেক্ষণ: অচেনা ভাষা (link) বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯৯-১১৮৫০২ এবং ১১৮৫১৩-১১৮৫১৫ আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার, সম্পাদকগণ (অক্টোবর ২০০৯)। "স্বাদুপানির মাছ"। বাংলাদেশ উদ্ভিদ ও প্রাণী জ্ঞানকোষ। ২৩ (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা XXV। আইএসবিএন 984-30000-0286-0 |আইএসবিএন= এর মান পরীক্ষা করুন: invalid prefix (সাহায্য)।
নলিনী দাস

নলিনী দাস (১ জানুয়ারি ১৯১০ - ১৯ জুন, ১৯৮২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ১৯২৯ সনে মেছুয়াবাজার বোমার মামলায় তার বিরুদ্ধে গ্রেপ্তারি পরোয়ানা জারি হলে তিনি আত্মগোপন করেন। পলাতক অবস্থায় ১৯৩০ সনে কলকাতার পুলিস কমিশনার চার্লস টেগার্ট সাহেবকে হত্যা-প্রচেষ্টা মামলায় গ্রেপ্তার হন। নলিনী দাসের জন্ম ভোলা জেলার সাহবাজপুরে। তার পিতার নাম দুর্গামোহন দাস। শিক্ষাজীবন ভোলাতে শুরু। পঞ্চম শ্রেণিতে পড়ার সময় হরতাল ধর্মঘটে যোগ দিয়ে কারাবরণ করেন। ১৯২৮ সালে ভোলা সরকারি উচ্চ বিদ্যালয় থেকে ম্যাট্রিক পাশ করে বরিশাল বি. এম. কলেজে আই.এস.সি. ক্লাসে ভর্তি হন। বরিশালে সে সময় তিনি একজন ভালো ফুটবল খেলোয়াড় ছিলেন। পরীক্ষার আগেই মামলা পড়ায় আর পরীক্ষা দিতে পারেননি। নলিনী দাস ১৯৪৬ খ্রিস্টাব্দের সেপ্টেম্বরে জেল থেকে ছাড়া পেয়ে ভারতের কমিউনিস্ট পার্টির নিষ্ঠাবান কর্মী হিসেবে সাম্প্রদায়িক দাঙ্গা বিধ্বস্ত কলকাতায় প্রতিরোধ কমিটির কাজে তৎপর ছিলেন। নলিনী দাস দেশবিভাগের পর বরিশালে চলে যান। ভোলা জেলায় কৃষক আন্দোলনের কাজে সংশ্লিষ্ট ছিলেন। ১৯৫০ খ্রিস্টাব্দে সাম্প্রদায়িক দাঙ্গা প্রতিরোধকালে এক মিথ্যা মামলায় পাকিস্তান সরকার ১০ বছর কারাদণ্ড প্রদান করে। হাইকোর্ট থেকে মুক্তি পেলেও জেল গেটে পুনরায় গ্রেপ্তার হন। ১৯৫৫ খ্রিস্টাব্দ পর্যন্ত বিনা বিচারে রাজবন্দি হিসেবে আটক থাকেন। এরপর মুক্তি পান এবং আবার আটক করা হয়। ১৯৫৬ খ্রিস্টবাদের সেপ্টেম্বর পর্যন্ত বন্দী জীবনযাপন করেন। সেপ্টেম্বর মাসে যুক্তফ্রন্ট মন্ত্রীসভার আমলে ছাড়া পান। ১৯৫৮ সালে স্বৈরাচারী আইয়ুব সরকার তার বিরুদ্ধে হুলিয়া জারি করে। ১৯৫৮ সাল থেকে আত্মগোপন অবস্থায় বরিশালের গ্রামে গ্রামে কমিউনিস্ট পার্টির সংগঠন গড়ে তোলেন। ১৯৭১ সালে বাংলাদেশের স্বাধীনতা যুদ্ধে অংশগ্রহণ করেন। জনগণের কল্যাণে স্মস্ত স্থাবর-অস্থাবর সম্পত্তি দুর্গামোহন ট্রাস্টের নিকট প্রদান করেন। সত্তর বছরের জীবনের ভেতরে ২৩ বছর আন্দামান সেলুলার জেল, ব্রিটিশ ভারতের অন্যানয জেল, ভারতের জেল ও পাকিস্তানের কারাগারে অতিবাহিত করেন। ২০ বছর নয় মাস কাটান গোপন পলাতক জীবন। তার রচিত স্বাধীনতা সংগ্রামে দ্বীপান্তরের বন্দী গ্রন্থে তার দীর্ঘ ২৩ বছরের কারাবাস এবং ২০-২১ বছরের পলাতক জীবনের রোমাঞ্চকর অভিজ্ঞতার কিছু পরিচয় পাওয়া যায়। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, দ্বিতীয় সংস্করণ, নভেম্বর ২০১৩, পৃষ্ঠা ৩৪৯-৩৫০, আইএসবিএন ৯৭৮-৮১-৭৯৫৫-১৩৫-৬ হোসেন, সেলিনা; ইসলাম, নুরুল, সম্পাদকগণ (ফেব্রুয়ারি ১৯৯৭)। "অনিল মুখার্জি" (ছাপা)|chapter-format= এর |chapter-url= প্রয়োজন (সাহায্য)। বাংলা একাডেমী চরিতাভিধান (পরিমার্জিত ও পরিবর্ধিত বিতীয় সংস্করণ সংস্করণ)। ঢাকা: বাংলা একাডেমী। পৃষ্ঠা ২০৭।  |সংগ্রহের-তারিখ= এর |ইউআরএল= প্রয়োজন (সাহায্য)
হ য ব র ল

হ য ব র ল হল সুকুমার রায় রচিত একটি রম্য রচনা। হ য ব র ল বাংলা সাহিত্যের ননসেন্স ধারার একটি শ্রেষ্ঠরচনা। রচনাটির শৈল্পিক সৌন্দর্য ও তাৎপর্য বোঝাতে গিয়ে অনেকে একে এলিস ইন দ্য ওয়ান্ডারল্যান্ডের সাথে তুলনা করেন যদিও দুটি গল্প সুরে-স্বভাবে, সাংস্কৃতিক পটভূমি, ও ভাষিক কারুকার্যে সম্পূর্ণভাবে আলাদা। গল্পটা শুরু হয় একটা বাচ্চা ছেলের ঘুম থেকে উঠার মধ্যে দিয়ে। গরমকালে ঘাম মোছবার জন্য রুমালটা তুলতে গিয়ে সে দেখে তার রুমাল একটা বেড়াল হয়ে গেছে। বেড়ালটার সাথে সে গল্প করতে শুরু করে এবং বুঝতে পারে বেড়ালটা উল্টোপাল্টা কথা বলছে। পরে ছেলেটার দেখা হয় কাকেশ্বর নামক দাঁড়কাক সাথে যে বিদঘুটে হিসাব করে। এরপরে একে একে উদো আর বুদো, হিজিবিজবিজ, ব্যাকরণ শিং, নেড়া, সজারু, প্যাঁচা ইত্যাদি আরও অনেক চরিত্রের অনুপ্রবেশ ঘটে আর বাড়তে থাকে বিশৃঙ্খলা। গল্পের চূড়ান্ত সমাপ্তি ঘটে বাচ্চা ছেলেটির ঘুম থেকে উঠার মধ্যে দিয়ে। চন্দ্রবিন্দু চন্দ্রবিন্দু হল একটি অদ্ভুত মোটাসোটা লাল টকটকে বেড়াল। সে কথায় কথায় এক চোখ বন্ধ করে ফ্যাচফ্যাচ করে হাসতে থাকে। শ্রীকাকেশ্বর কুচকুচে ৪১নং গেছোবাজার, কাগেয়াপট্টি-এর বাসিন্দা এই দাঁড়কাক, যে বিদঘুটে রকমের হিসাব করে। উদো আর বুদো উদো আর বুদো যমজ ভাই। এরা কখনো ঝগড়া করে, আবার কখনো বন্ধুত্ব করে। দেহের আকৃতি দেড় হাত, পা পর্যন্ত সবুজ রঙের দাড়ি, হাতে হুঁকো যাতে কোন কল্কে নেই। টাকের উপর খড়ি দিয়ে কেউ একটা কিছু লিখছে। হিজিবিজবিজ একটা বিদঘুটে দেখতে জন্তু যে বিভিন্ন জিনিস কল্পনা করে আর সেইগুলো ভেবে হাসে। ব্যাকরণ শিং, বি.এ. খাদ্যবিশারদ একটি রামছাগল যে বিভিন্ন বিষয়ে বক্তব্য রাখে। যেমনঃ ছাগলে কি না খায়। নেড়া বিভিন্ন অদ্ভুত গান গায়। শ্রীকাকেশ্বর কুচকুচে উদো হিজিবিজবিজ ব্যাকরণ শিং নেড়া Lesley D. Clement; Leyli Jamali (৩০ জুলাই ২০১৫)। Global Perspectives on Death in Children’s Literature। Taylor & Francis। পৃষ্ঠা 164–। আইএসবিএন 978-1-317-59948-7। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Sukumar Ray Breaking ground with literary nonsense"। The Daily Star (ইংরেজি ভাষায়)। ২০১০-১০-৩০। সংগ্রহের তারিখ ২০২০-০৫-১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিসংকলন হ য ব র ল-এর প্রতিলিপি
মোহাম্মাদ শহীদ

মোহাম্মাদ শহীদ (জন্ম: ১ নভেম্বর, ১৯৮৮; নারায়ণগঞ্জ) হলেন একজন বাংলাদেশী ক্রিকেটার। তিনি প্রথম-শ্রেণীর ক্রিকেটে প্রতিনিধিত্ব করার মাধ্যমে ক্রিকেট অঙ্গনে প্রবেশ করেন। মূলত তিনি একজন বোলিং অল-রাউন্ডার ক্রিকেটার হিসেবে ডান-হাতি ব্যাটসম্যান এবং ডান-হাতি মিডিয়াম-ফাস্ট বল করে থাকেন। শহীদ ২০১১ সালের ১৭ অক্টোবর রংপুর বিভাগের বিরুদ্ধে খেলার মাধ্যমে প্রথম শ্রেণীর ক্রিকেটে আত্মপ্রকাশ করেন। পাকিস্তানের বিপক্ষে বাংলাদেশের টেস্ট দলে জায়গা করে নেন তিনি। ২০১৫ সালের ২৮ এপ্রিলে খুলনার শেখ আবু নাসের স্টেডিয়ামে অনুষ্ঠিত ১ম টেস্ট খেলায় পাকিস্তানের বিপক্ষে টেস্ট ক্রিকেটে আত্মপ্রকাশ ঘটে তার। এরপর ২০ জানুয়ারি, ২০১৬ তারিখে সফরকারী জিম্বাবুয়ের বিপক্ষে টুয়েন্টি২০ আন্তর্জাতিকে অভিষেক ঘটে তার। খুলনার শেখ আবু নাসের স্টেডিয়ামে অনুষ্ঠিত ৩য় টি২০আইয়ে তার সাথে মোসাদ্দেক হোসেন, মুক্তার আলী ও আবু হায়দারেরও অভিষেক হয়েছিল। কিন্তু এ অভিষেক পর্বটি তেমন সুখকর হয়নি। খেলায় তার দল ৩১ রানে পরাজিত হয়। তাসকিন আহমেদ মুস্তাফিজুর রহমান ২০১৪-১৫ পাকিস্তান ক্রিকেট দলের বাংলাদেশ সফর "Mohammad Shahid"। Cricinfo। সংগ্রহের তারিখ ২৭ এপ্রিল ২০১৫।  "Soumya, Shahid, Liton earn first call in Bangladesh Test squad"। bdnwes24.com। সংগ্রহের তারিখ ২৬ এপ্রিল ২০১৫।  "Pakistan tour of Bangladesh, 1st Test: Bangladesh v Pakistan at Khulna, Apr 28-May 2, 2015"। ESPN Cricinfo। সংগ্রহের তারিখ ২৮ এপ্রিল ২০১৫।  "Zimbabwe tour of Bangladesh (Jan 2016), 3rd Match: Bangladesh v Zimbabwe at Khulna, Jan 20, 2016"। ESPN Cricinfo। সংগ্রহের তারিখ ২০ জানুয়ারি ২০১৬।  ইএসপিএনক্রিকইনফোতে মোহাম্মাদ শহীদ (ইংরেজি) ক্রিকেটআর্কাইভে মোহাম্মাদ শহীদ (সদস্যতা প্রয়োজনীয়) (ইংরেজি)
চিতল

চিতল একটি চ্যাপ্টা দেহের মাছ। বৃহদাকার দেহের তুলনায় মাথা ছোট। ভারত ও বাংলাদেশের খালে বিলে নদীতে এটি সহজলভ্য। এরা দক্ষিণ ও দক্ষিণ-পূর্ব এশিয়ার মিঠাপানির আদি নিবাসী। এদের মোট ছয়টি প্রজাতি হয়। বৈজ্ঞানিক নাম Chitala chitala। মাছটিকে ইংরেজিতে Clown knifefish বলে। এটি Notopteridae পরিবার (family) এর অন্তর্গত। এটি ভারত ও বাংলাদেশের স্থানীয় (Native) মাছ। এটি মিষ্টি জলের মাছ। সাধারণত নদী, খাল এবং বিলে পাওয়া যায়, পুকুরেও চাষ করা যায়। মাছ এর চাষ পদ্ধতি খুব সহজ। এই মাছ মাংসাশী। তাই এর মিশ্র চাষে বিশেষ সতর্ক থাকতে হয়। বিশেষ করে চিতল মাছের মুইঠা, ভাপা, পাতুরি, দোপেয়াজা জনপ্রিয়। Froese, Rainer and Pauly, Daniel, eds. (2014). Species of Chitala in FishBase. May 2014 version.